**Μ. Κριθαρίδης : Όσο "περιοδεύει" ο κ. Μητσοτάκης στη Θεσσαλονίκη, δεν δίνει και ορισμένες διευκρινήσεις για ουσιαστικά ζητήματα**

Τη στιγμή που ακόμα αναμένουμε την διευκρίνιση από το Υπουργείο Υγείας για το κατά πόσο ανιχνεύεται το νέο στέλεχος του κορωνοϊού με μοριακά τεστ, ο κ. Μητσοτάκης "περιοδεύει" στη Θεσσαλονίκη με πολύ συγκεκριμένο κύκλο επαφών και επισκέψεων.

Μιας και λοιπόν όμως, θα περάσει έστω και έτσι ξώφαλτσα από την συμπρωτεύουσα, ας ακούσει μία γνώμη από εκεί και συγκεκριμένα από τον Διευθυντή της ΜΕΘ του Νοσοκομείου "Παπανικολάου", τον κ. Καπραβέλο, ο οποίος τονίζει πως το εμβόλιο και η επίτευξη της ανοσίας στον πληθυσμό είναι μια μακρόπνοη διαδικασία και ως εκ τούτου είναι επικίνδυνο να προαναγγέλλουμε το τέλος της πανδημίας αυτή τη στιγμή.

Τι έχει να πει γι΄ αυτά ο Πρωθυπουργός που έχει κατεβάσει ήδη τα "όπλα", στηριζόμενος στο εμβόλιο για το οποίο μάλιστα δεν κάνει και ουσιαστική προετοιμασία; Εμείς πάντως θα πούμε, όπως έχουμε άλλωστε επισημάνει και στο παρελθόν ότι το ΕΣΥ και η οικονομία πρέπει να στηριχθούν ούτως ή άλλως.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**